Sud-tibbiy ekspertizaning dastlabki xulosasi shunday. Foto: Kun.uz O‘zbekiston bosh vaziri o‘rinbosari Achilboy Ramatov boshchiligida hukumat komissiyasi Farg‘ona shahriga yetib borib, halokatli yong‘in bilan bog‘liq vaziyatni o‘rgandi. Qayd qilinishicha, dastlabki ma’lumotlarga ko‘ra, 6 nafar fuqaro yong‘indan chiqqan tutundan zaharlanish oqibatida halok bo‘lgan. Sud-tibbiy ekspertizaning dastlabki xulosasi ham shundayligi aytilmoqda. 29 iyul kuni Farg‘ona shahridagi 4 qavatli bino yerto‘lasida joylashgan karaoke kafesida yong‘in sodir bo‘ldi. Oqibatida 6 nafar fuqaro halok bo‘ldi, 7 nafari turli darajadagi tan jarohati bilan shifoxonaga yuborildi. Yong‘in sabablarini o‘rganish bo‘yicha tuzilgan hukumat komissiyasining ishi davom etmoqda.